CELEX: 62011TN0634
Language: sk
Date: 2011-12-09 00:00:00
Title: Vec T-634/11 P: Odvolanie podané 9. decembra 2011 : Mario Paulo da Silva Tenreiro proti rozsudku Súdu pre verejnú službu z  29. septembra 2011 vo veci F-72/10, da Silva Tenreiro/Komisia

4.2.2012   
            
            
               SK
            
            
               Úradný vestník Európskej únie
            
            
               C 32/40
            
         Odvolanie podané 9. decembra 2011: Mario Paulo da Silva Tenreiro proti rozsudku Súdu pre verejnú službu z 29. septembra 2011 vo veci F-72/10, da Silva Tenreiro/Komisia
   (Vec T-634/11 P)
   2012/C 32/80
   Jazyk konania: francúzština
   
      Účastníci konania
   
   
      Odvolateľ: Mario Paulo da Silva Tenreiro (Kraainem, Belgicko) (v zastúpení: S. Orlandi, A. Coolen, J.-N. Louis, É. Marchal a D. Abreu Caldas, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               vyhlásil a rozhodol, že
               
                           —
                        
                        
                           rozsudok Súdu pre verejnú službu z 29. septembra 2011 (vec F-72/10, da Silva Tenreiro/Komisia), ktorým sa zamieta žaloba žalobcu, sa zrušuje,
                        
                     
         
               —
            
            
               aby novým rozhodnutím,
            
         
               —
            
            
               vyhlásil a rozhodol, že
               
                           —
                        
                        
                           rozhodnutie Európskej komisie, ktorým sa zamietla kandidatúra odvolateľa na voľné pracovné miesto riaditeľa na riaditeľstve E pre spravodlivosť v rámci Generálneho riaditeľstva pre spravodlivosť, slobodu a bezpečnosť, ako aj rozhodnutie, ktorým bola na toto miesto vymenovaná pani K, sa zrušujú,
                        
                     
                           —
                        
                        
                           Komisia je povinná nahradiť trovy konania, ktoré vznikli v konaní na oboch stupňoch.
                        
                     
         
      Odvolacie dôvody a hlavné tvrdenia
   
   Na podporu svojho odvolania, odvolateľ uvádza štyri odvolacie dôvody.
   
               1.
            
            
               Prvý odvolací dôvod je založený na nesprávnom právnom posúdení v rozsahu, v akom Súd pre verejnú službu odmietol žalobný dôvod týkajúci sa zneužitia právomocí napriek závažným nepriamym dôkazom, na ktoré sa odvolateľ odvolával, zatiaľ čo pri dodržaní zásady rovnosti účastníkov pred Súdom pre verejnú službu sa mal konštatovať presun dôkazného bremena.
            
         
               2.
            
            
               Druhý odvolací dôvod je založený na nezohľadnení rovnosti zbraní účastníkov konania tým, že bolo okrem iného odmietnuté nariadiť predloženie hodnotiacej správy pani K pre obdobie, v ktorom vykonávala funkciu riaditeľky na riaditeľstve pre bezpečnosť v rámci Generálneho riaditeľstva pre spravodlivosť, slobodu a bezpečnosť napriek tomu, že menovací orgán odôvodnil odmietnutie jej kandidatúry na toto miesto jej nespôsobilosťou, ktorá sa preukázala na jej výkonoch ako dočasnej riaditeľky, zároveň ale zastával názor, že vzhľadom na tieto skúsenosti ju možno vymenovať na pracovné miesto riaditeľky na riaditeľstve pre spravodlivosť v rámci toho istého generálneho riaditeľstva.
            
         
               3.
            
            
               Tretí odvolací dôvod je založený na skreslení skutočností tým, že Súd pre verejnú službu rozhodol, že obidve konania na obsadenie pracovných miest riaditeľov (pre spravodlivosť a pre bezpečnosť) sú odlišné a výsledok jedného z týchto konaní neovplyvní výsledok toho druhého.
            
         
               4.
            
            
               Štvrtý odvolací dôvod je založený na porušení zásady kontradiktórnosti konania, práv na obranu a povinnosti odôvodnenia tým, že Súd pre verejnú službu opomenul vyjadriť sa k zjavne nesprávnemu posúdeniu, ktoré tvrdil odvolateľ na pojednávaní na základe hodnotenia komisie pre predbežný výber, o ktorom sa odvolateľ dozvedel v prílohe k vyjadreniu k žalobe, keďže Súd pre verejnú službu vychádzal z toho, že nie je potrebná druhá výmena vyjadrení.